கேள்வி: கோடிலிங்கேசுவரர் கோவில் - கோடிலிங்கேசுவரர் கோவில் பற்றி குறித்து விரிவாக சொல்லுங்கள்.
பதில்: உலகின் மிக உயரமான சிவலிங்கம் கொண்ட இக்கோவிலில் 90+ லட்சம் எண்ணிக்கையில் வெவ்வேறு அளவுகளில் உள்ள சிவலிங்கங்கள் நிறுவப்பட்டுள்ளது. 33 மீ உயரமுள்ள சிவலிங்கம் மற்றும் 11 மீற்றர் உயர நந்தி, காளை ஆகியவை கோயிலின் முக்கிய ஈர்ப்புகளாகும். பல்வேறு அளவுகளில் சிவலிங்கங்களை நன்கொடையாகக் கொடுப்பதற்காக கோயில் திறக்கப்பட்டுள்ளது, அதில் நன்கொடையாளரின் பெயர் பதிக்கப்பட்டுள்ளது. 1980 ஆம் ஆண்டு சாம்பசிவ மூர்த்தி என்பவரால் கோயில் கட்டப்பட்டது. கோலார் மாவட்டம் கம்மசநத்ரா என்ற ஒரு சிறிய கிராமத்தில் அமைந்துள்ள கோவிலுக்கு செல்லும் பாதை எளிதில் அணுகக்கூடியது. தினமும் ஏராளமான பக்தர்கள் வருகை தந்தாலும், மகா சிவராத்திரி அன்று லட்சக்கணக்கான சுற்றுலாப் பயணிகளை ஈர்க்கிறது. சிவராத்திரி என்பது சிவபெருமானுக்கு அர்ப்பணிக்கப்பட்ட ஒரு பண்டிகை மற்றும் பொதுவாக பிப்ரவரி அல்லது மார்ச் மாதங்களில் நிகழ்கிறது. விஷ்ணு, பிரம்மா, மகேசுவரன், அன்னபூரணி, கருமாரி அம்மன், வெங்கடரமணி சுவாமி, பாண்டுரங்க சுவாமி, இராமன், சீதை மற்றும் இலட்சுமணன் , பஞ்சமுக கணபதி, அனுமன் போன்ற பிற தெய்வங்களுக்கு அர்ப்பணிக்கப்பட்ட 11 சிறிய கோவில்களும் உள்ளன. இதே வளாகத்தில் உள்ள கன்னிகா பரமேசுவரி கோவிலும் அமையப்பெற்றுள்ளது.